﻿ Oral Hammaslääkärit laajenee Helsingissä - Oral
Syksyn S-Etutarjous Oralissa
Maksuton omahoitotuote Periosafe-positiivisille
Etusivu > ... > Oral pörssiyhtiönä v. 2006-2014 > Pörssitiedotteet > 2012 > Oral Hammaslääkärit laajenee Helsingissä
28.05.2012 08:45:00 CET
Oral Hammaslääkärit Oyj Pörssitiedote 28.5.2012 klo 9.45
Oral Hammaslääkärit Oyj ostaa Helsingissä toimivan Meilahden Hammaslääkärikeskus Oy:n koko osakekannan. Meilahden Hammaslääkärikeskus Oy siirtyy osaksi Oral Hammaslääkärit -ketjua 1.6.2012.
Helsingissä toimiva Meilahden Hammaslääkärikeskus Oy on vuonna 1989 perustettu neljän hoitohuoneen hammaslääkäriasema, jossa työskentelee noin 10 hammasterveyden ammattilaista. Yhtiön liikevaihto oli vuonna 2011 noin miljoona euroa.
Kaupan myötä Oral keskittää palvelunsa Töölön ja Meilahden alueella ja siirtää nykyisen Mannerheimintien hammaslääkäriasemansa toiminnan Meilahden uudelle asemalle vuoden 2012 loppuun mennessä.
Meilahden Hammaslääkärikeskuksen Oralille myyneet hammaslääkärit Sirkku Hyvönen ja Jarmo Kuhta sekä koko Meilahden Hammaskeskuksen henkilökunta jatkavat potilastyötään uudella Oral Meilahti -hammaslääkäriasemalla. Omaa yhtiötään menestyksellisesti kasvattaneet hammaslääkärit kertovat kaupan ansiosta voivansa keskittyä entistä selkeämmin potilaiden hoitamiseen, mihin Oral takaa heidän mukaansa jatkossakin parhaat mahdolliset puitteet.
Hammaslääkäriasemien laajentaminen ja vahvistaminen on osa Oralin kasvustrategiaa, jonka mukaisesti Oral hakee kasvua erityisesti suurista kaupungeista. Oral-asemien sijainti on keskeinen, ja ne palvelevat asiakkaitaan kaikissa suun ja hampaiden terveyteen liittyvissä tarpeissa vaativista kirurgisista toimenpiteistä esteettiseen hammashoitoon.
(sähköpostiosoite on muotoa etunimi.sukunimi@oral.fi
Oral Hammaslääkärit Oyj (www.oral.fi) on Suomen johtavia hammasterveyspalveluyhtiöitä, jonka työyhteisöön kuuluu noin 700 alan ammattilaista. Yhtiön liikevaihto vuonna 2011 oli 46,3 miljoonaa euroa. Meilahden yrityskaupan jälkeen Oral tarjoaa hammasterveyspalveluita 24 hammaslääkäriasemalla Espoossa, Helsingissä, Hyvinkäällä, Hämeenlinnassa, Joensuussa, Jyväskylässä, Järvenpäässä, Kuopiossa, Lahdessa, Mikkelissä, Vihdin Nummelassa, Porissa, Seinäjoella, Tampereella, Torniossa, Turussa, Vaasassa ja Vantaalla.